Regulering af det offentlige vandløb [adresse] 
Sagsfremstilling 
9.      Regulering af det offentlige vandløb [adresse]  
                                                                                                                        Åbent 
Sagsnr.: 326-2014-3246        J.nr.: 06.02.11            Dagny Kristoffersen.: 326-2014-135127 
  
[adresse] 
Teknik og Miljø er løbende i dialog med [adresse] vandløbslav omkring vedligeholdelsen og afvandingsevnen af det 
offentlige vandløb [adresse]. Vandløbslavet har i dialogen udtrykt utilfredshed med afvandingsevnen i [adresse]. På det 
seneste møde den 1. april 2014 mellem vandløbslavet og Teknik og Miljø har vandløbslavet ønsket at få en 
forbedring af afvandingsevnen politisk behandlet.   
  
De fleste vandløb er privatejede, men de vandløb kommunen vedligeholder kaldes offentlige vandløb. Hvad man må 
gøre ved vandløbet, hvem der skal vedligeholde det og hvordan det vedligeholdes er fastsat i vandløbsregulativerne. 
Regulativerne er en slags overenskomst mellem lodsejerne og vandløbsmyndigheden. Vedligeholdelsen består 
typisk af en eller to årlige grødeskæringer samt oprensning af aflejret materiale efter behov på baggrund af en 
kontrolopmåling. Vedlagt er bilag 1, som beskriver vandløbsvedligeholdelsen. 
  
Helt overordnet er kommunen forpligtet til at vedligeholde vandløbet så regulativet er overholdt, men kan som på 
mange andre sagsområder i kommunen vælge at vedligeholde udover regulativet. I den forbindelse er det vigtigt at 
være opmærksom på kommunalfuldmagten, hvor kommunen ikke kan bekoste tiltag, der kun kommer en snæver 
kreds af grundejere til gode. 
  
I dialogen med Teknik og Miljø har vandløbslavet gjort opmærksom på, at de generelt ønsker to forbedringer. 
Forbedring af udløbet i [adresse] og opgravning af vandløbsbunden så den svarer til rørbunden på de overkørsler 
der er i vandløbet.  
  
Forbedring af udløbet 
[adresse] ligger sårbart med udløb i [adresse], og er udsat for kraftig bølgepåvirkning. Det betyder at udløbet 
ofte sander til. Vandløbslavet ønsker en forbedring af udløbet så det ikke sander til.  
  
Pt. føres der tilsyn med [adresse] udløb i [adresse] ugentligt og udløbet renses op og spules i den forbindelse efter 
behov. Ved [adresse] har Teknik og Miljø derudover foretaget et forsøg med at lægge nogle store sten foran udløbet 
for at bryde bølgerne. Kommunens forpligtigelse vedrørende vandløbenes udløb i [adresse] svarer til den resterende 
vandløbsvedligeholdelse, at der skal sikres frit gennemløb i forbindelse med grødeskæringen to gange årligt. Der er 
i Kalundborg Kommune flere vandløb med udløb i [adresse], hvor Kommunen ugentligt fører tilsyn og renser op og 
spuler efter behov.  
  
[adresse] foreslår en egentlig høfdeløsning foran udløbet eller en pumpestation, der kan pumpe vandet 
ud. Vandløbslavet ønsker desuden, at kommunen rejser sagen. 
  
En høfdeløsning kræver en tilladelse fra Kystdirektoratet, da der er tale om et fast anlæg på kysten. En pumpestation 
kræver en godkendelse efter vandløbsloven. Almindeligvis vil det være de, der ønsker et arbejde udført, der skal 
rejse sagen. Kommunen kan rejse vandløbssager og sager efter kystbeskyttelsesloven i visse tilfælde. Det vil 
normalt være hvis kommunen er lodsejer, eller hvis det er i almenvellets interesse at rejse sagen. Udgifterne til 
projektet afholdes som en fordeling mellem de interesserede parter, herunder Kommunen hvis denne er lodsejer 
langs vandløbet, hvilket dog ikke er tilfældet ved [adresse]. Kommunen kan bidrage økonomisk hvis det er i 
almenvellets interesse. 
  
Kalundborg Kommune har ikke en afvandingsmæssig interesse i [adresse]. [adresse] afvander store landbrugsarealer 
samt sommerhusområdet "Bjerge Nordstrand". Oplandet til [adresse] er ca. 609 ha. (Med det nuværende regulativ 
bliver enkelte sommerhuse i visse perioder berørt af oversvømmelser ligesom engarealer er vandlidende). 
[adresse] interesse betyder, at en væsentlig del af samfundet får glæde af tiltagene. Teknik og Miljø vurderer 
umiddelbart, at det ikke er i almenvellets interesse at bidrage til en høfdeløsning eller pumpestation. 
  
Der kan opstilles tre muligheder for det videre forløb: 
  
1. De interesserede parter rejser selv sagen, Kommunen vejleder parterne i forhold til ansøgningen og foretager den 
myndighedsbehandling der ligger hos kommunen. Kommunen bidrager ikke økonomisk til løsningen. 
2. Kommunen rejser sagen, foretager myndighedsbehandling og bidrager økonomisk til løsningen. 
3. Kommunen rejser sagen og afholder udgifterne til løsningen. 
  
Opgravning af bunden ned til overkørslers niveau 
Teknik og Miljø har i forbindelse med den seneste opmåling af [adresse] i foråret 2013 fundet ud af, at den 
regulativmæssige vandløbsbund og bunden i flere overkørsler ikke harmonerer. Ved flere overkørsler ligger den 
regulativmæssige bund væsentligt højere end bunden i overkørslerne. På [adresse] er der både privatejede og 
kommunalt ejede overkørsler. Teknik og Miljø har ikke kendskab til hvad baggrunden er for placering af 
overkørslerne. Det vides heller ikke om det er overkørslerne, der er lagt uhensigtsmæssigt, eller om det er den 
regulativmæssige bund, der er lagt for højt i forhold til overkørslerne. 
  
Vandløbslavet ønsker at der renses ned til et niveau, der svarer til bundekoten i overkørslerne.   
  
Teknik og Miljø har oplyst vandløbslavet, at det kræver en reguleringssag i medfør af vandløbsloven, når man skal 
oprense udover regulativet. Vandløbslavet ønsker, at der rejses en sådan sag. 
  
De samme betragtninger gør sig gældende her som ved den omtalte forbedring af udløbet i [adresse] i forhold til 
hvem, der kan rejse sagen, og hvem der afholder udgifterne. 
  
Der kan opstilles tre scenarier for det videre forløb: 
  
1. De interesserede parter rejser selv sagen, Kommunen vejleder parterne i forhold til ansøgningen og foretager den 
myndighedsbehandling der ligger hos kommunen. Kommunen bidrager ikke økonomisk til løsningen. 
2. Kommunen rejser sagen, foretager myndighedsbehandling og bidrager økonomisk til løsningen. 
3. Kommunen rejser sagen og afholder udgifterne til løsningen. 
  
Teknik- og Miljøudvalget skal være opmærksom på, at flere vandløb med udløb i havet har lignende problemer. 
Sagen ved [adresse] vil sandsynligvis danne præcedens for behandling af andre lignende vandløbssager. 
  
Teknik og Miljø har ikke beregnet overslag på de ønskede forbedringer af vandløbet. Teknik og Miljø har ikke 
erfaring med hverken høfde eller pumpeløsning, men der er tale om store projekter, hvor der muligvis skal indhentes 
konsulentbistand.  
  
BEHANDLING 
Teknik- og Miljøudvalget. 
  
INDSTILLING 
Teknik- og Miljøchefen indstiller, at for begge forbedringsforslag vælges mulighed nr. 1, så de interesserede parter 
selv rejser sagen, Kommunen vejleder parterne i forhold til ansøgningen og foretager den myndighedsbehandling 
der ligger hos kommunen, og at Kommunen ikke bidrager økonomisk til løsningen. 
  
ØKONOMISKE KONSEKVENSER 
De økonomiske konsekvenser af en forbedring af udløbet og en opgravning af vandløbsbunden ned til 
overkørslernes niveau, som beskrevet i scenarie 2 og 3, kan ikke afholdes indenfor det nuværende 
vandløbsvedligeholdelsesbudget. 
For scenarie 1 der ingen økonomiske konsekvenser for Kommunen, foruden hvis Kommunen er lodsejer langs 
vandløbet, hvilket ikke er tilfældet ved [adresse]. 
  
  
Bilag 
  
  
  
  
  
Teknik- og Miljøudvalgets møde den 2. juni 2014: 
Udvalget vedtog at godkende teknik- og miljøchefens indstilling. 
Bilag 1_Notat om vandløbsvedligeholdelse 
326-2014-139774 
